CELEX: 32007R1096
Language: da
Date: 2007-09-20 00:00:00
Title: Kommissionens forordning (EF) nr. 1096/2007 af 20. september 2007 om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

21.9.2007   
            
            
               DA
            
            
               Den Europæiske Unions Tidende
            
            
               L 246/29
            
         
      KOMMISSIONENS FORORDNING (EF) Nr. 1096/2007
   af 20. september 2007
   om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Bilag I til forordning (EF) nr. 1183/2005 indeholder en liste over fysiske og juridiske personer, enheder og organer, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 11. september 2007 ændrede sanktionskomitéen under FN’s Sikkerhedsråd listen over de fysiske og juridiske personer, enheder og organer, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 1183/2005 ændres som anført i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. september 2007.
      
         
            På Kommissionens vegne
         
         Eneko LANDÁBURU
         
         
            Generaldirektør for eksterne forbindelser
         
      
   
   
      (1)  EUT L 193 af 23.7.2005, s. 1. Senest ændret ved Kommissionens forordning (EF) nr. 933/2007 (EUT L 204 af 4.8.2007, s. 5).
   
      BILAG
      I bilag I til forordning (EF) nr. 1183/2005 foretages følgende ændringer:
      Punktet »Kambale Kisoni (alias Dr. Kisoni). Fødselsdato: 24.5.1961. Fødested: Mulashe, Den Demokratiske Republik Congo (DRC). Nationalitet: Congolesisk. Pas: C0323172. Andre oplysninger: bosiddende i Butembo. Guldforhandler, ejer af Butembo Airlines og Congocom Trading House i Butembo« affattes således:
      
         »Kisoni Kambale (alias a) Dr. Kisoni, b) Kidubai, c) Kambale Kisoni). Fødselsdato: 24.5.1961. Fødested: Mulashe, Den Demokratiske Republik Congo (DRC). Nationalitet: congolesisk. Pas: C0323172. Andre oplysninger: a) guldforhandler, ejer af Butembo Airlines og Congocom Trading House i Butembo, b) død den 5.7.2007 i Butembo, DRC.«